ଗଣମାଧ୍ୟମ ପ୍ରତି ନ୍ୟାୟପାଳିକା ମଧ୍ୟରେ କୁହୁଳୁଥିବା ଅସନ୍ତୋଷ ସମୟ ସମୟରେ ବୟାନ ଆକାରରେ ପଦାକୁ ଆସୁଛି। ପୂର୍ବରୁ ମୁଖ୍ୟ ବିଚାରପତିଙ୍କ ଗଣମାଧ୍ୟମ ଦ୍ବାରା କଙ୍ଗାରୁ କୋର୍ଟକୁ ନେଇ ବୟାନ ପରେ ଗୁରୁବାର ଦିନ ବଚାର ପତି ଡି ୱାଇ ଚନ୍ଦ୍ରଚୂଡ ପୁଣି ନିଜ ଅକ୍ରୋଶ ପ୍ରକାଶ କରିଛନ୍ତି। ବର୍ତ୍ତମାନ ନ୍ୟାୟପାଳିକା ଉପରେ ଆକ୍ରମଣର ଟ୍ରେଣ୍ଡକୁ ନେଇ ଭର୍ତ୍ସନା କରିଛନ୍ତି।ଗଣମାଧ୍ୟମ ଉପରେ ବର୍ଷିଲେ ବିଚାରପତି। ସୁପ୍ରିମକୋର୍ଟର ବିଚାରପତି ଜଷ୍ଟିସ ଡି ୱାଇ ଚନ୍ଦ୍ରଚୂଡ ବର୍ଷିଲେ ନ୍ୟାୟପାଳିକା ବିରୋଧରେ ପ୍ରକାଶ ପାଇଥିବା ଆଲଖ୍ୟ ଉପରେ। ଆମକୁ ଏକ ବ୍ରେକ ଦରକାର। ବିଚାରପତିଙ୍କୁ ଆକ୍ରମଣ କରିବାର ଏକ ସୀମା ରହିଛି ବୋଲି ବିଚାରପତି କହିଛନ୍ତି। ଗୁରୁବାର ଦିନ ଖ୍ରୀଷ୍ଟିଆନ ସମ୍ପ୍ରଦାୟ ଉପରେ ହେଉଥିବା ହିଂସା ମାମଲାକୁ ଗୁରୁତ୍ବ ଦେଇ ତ୍ବରିତ ଶୁଣାଣି କରିବାକୁ ଓକିଲଙ୍କ ଅପିଲ ପରେ ବର୍ଷିଛନ୍ତି ଜଷ୍ଟିସ ଚନ୍ଦ୍ରଚୂଡ।
ଆମକୁ ବିରତି ଦିଅ। ମାମଲାର ଶୁଣାଣିରେ ଜଡିତ ଜଣେ ବିଚାରପତି କୋଭିଡରେ ସଂକ୍ରମିତ ହେବାରୁ ଶୁଣାଣି ହୋଇପାରି ନ ଥିଲା। ତେବେ ବିଚାରପତିଙ୍କୁ ଟାର୍ଗେଟ କରିବାର ଏକ ସୀମା ରହିଛି... କିଏ ଏହି ଖବର ପ୍ରକାଶ କରୁଛନ୍ତି ବୋଲି ପ୍ରଶ୍ନ କରିଛନ୍ତି ବିଚାରପତି । ତେବେ ଜଷ୍ଟିସ ସୂର୍ଯ୍ୟକାନ୍ତଙ୍କୁ ନେଇ ଗଠିତ ଖଣ୍ଡପୀଠ ମାମଲାର ଶୁଣାଣି ପାଇଁ ରାଜି ହେବା ସହ ଏହାକୁ ତାଲିକାଭୂକ୍ତ କରିବାକୁ ନିର୍ଦ୍ଦେଶ ଦେଇଛନ୍ତି। ଏଥିସହ କହିଛନ୍ତି, ନୋହିଲେ ଆଉ ଏକ ଖବର ପ୍ରକାଶ ପାଇବ।ଏପ୍ରିଲ ମାସରେ ଏକ ରିଟ ପିଟିସନ ସୁପ୍ରିମକୋର୍ଟରେ ଦାୟର କରାଯାଇ ସଂଖ୍ୟାଲଘୁ ଖ୍ରୀଷ୍ଟିଆନଙ୍କ ପ୍ରତି ହେଉଥିବା ହିଂସା ରୋକିବାକୁ ଅପିଲ କରାଯାଇଥିଲା।
ଜୁନ ଶେଷ ସପ୍ତାହରେ ସୁପ୍ରିମକୋର୍ଟ ପିଟିସନର ଶୁଣାଣି ପାଇଁ ଜୁଲାଇ ୧୧ ତାରିଖକୁ ଦିନ ଧାର୍ଯ୍ୟ କରାଯାଇଥିଲା। କିନ୍ତୁ ପରେ ଏହାକୁ ଜୁଲାଇ ୧୫କୁ ଖଣ୍ଡପୀଠ ସ୍ଥଗିତ ରଖିଥିଲେ। ହେଲେ ଧାର୍ଯ୍ୟ ତାରିଖ ପୂର୍ବରୁ ଜଷ୍ଟିସ ଚନ୍ଦ୍ରଚୂଡ କୋଭିଡ ଆକ୍ରାନ୍ତ ହୋଇଥିଲେ। କିନ୍ତୁ ଜୁଲାଇ ୧୯ ତାରିଖରେ କିଛି ନ୍ୟୁଜ ପୋର୍ଟାଲରେ ଏକ ଖବର ବାହାରିଥିଲା କି, ଦେଶର ସର୍ବୋଚ୍ଚ କୋର୍ଟ ଶୁଣାଣିରେ ବିଳମ୍ବ କରୁଥିବା । ଏହାର ଗୋଟିଏ ଦିନ ପରେ ଖ୍ରୀଷ୍ଟିଆନ ବିରୋଧୀ ହିଂସା ଯାଚିକାର ଶୁଣାଣିରେ ବିଳମ୍ବ, ଶୀର୍ଷକ ଏକ ଖବର ପ୍ରକାଶ ପାଇଥିଲା। ଏହାକୁ ନେଇ ଜଷ୍ଟିସ କ୍ଷୋଭ ବ୍ୟକ୍ତ କରିଛନ୍ତି।
କୌଣସି ଘଟଣାରେ ମିଡିଆ ଟ୍ରାଏଲ ନ୍ୟାୟିକ ବ୍ୟବସ୍ଥା ଉପରେ ପ୍ରଭାବ ପକାଉଛି ବୋଲି ସୁପ୍ରିମକୋର୍ଟ ର ବିଚାରପତି ଜେବି ପାରିଦିୱାଲା କଡା ଭାବରେ କହିଛନ୍ତି । ବେଜପିର ପୁର୍ବତନ ପ୍ରବକ୍ତା ନୁପୁର ଶର୍ମା ଅବେଦନ ଉପରେ ଶୁଣାଣୀ କରିଥିବା ଜେବି ପାରିଦିୱାଲା ସମାଲୋଚକଙ୍କୁ ମାନଙ୍କୁ ଜବାବ୍ ଦେଇଛନ୍ତି । ସେ କହିଛନ୍ତି ଯେତେବେଳେ କୌଣସି ମାମଲାକୁ ନେଇ ବିଚାରପତି ଙ୍କ ଉପରେ ବ୍ୟକ୍ତିଗତ ଆକ୍ରମଣ କରାଯାଏ ତେବେ ତାହା ନ୍ୟାୟିକ ବ୍ୟବସ୍ଥା ଉପରେ ଭୟଙ୍କର ପ୍ରଭାବ ପକାଇଥାଏ । ଏହି କାରଣରୁ ବିଚାରପତି ମାନଙ୍କୁ ଚିନ୍ତା କରିବାକୁ ପଡେ ଯେ ଗଣମାଧ୍ୟ୍ୟମ କଣ ଭାବୁଛି ଯେତେବେଳେ ନ୍ୟାୟ କଣ ଭାବୁଛି ତାହା ଗୁରୁତ୍ବପୁର୍ଣ । ସେ କହିଛନ୍ତି ଭାରତରେ ସାମାଜିକ ଗଣମାଧ୍ୟ୍ୟମ ପୁର୍ଣ ନ୍ୟାୟିକ ଏବଂ ସାମ୍ଭିଧାନିକ ପ୍ରସଙ୍ଗର ରାଜନୀତିକରଣ କରିଥାଏ ।
ସାମାଜିକ ଗଣମାଧ୍ୟ୍ୟମ ଅର୍ଦ୍ଧସତ୍ୟ ଓ ଅର୍ଦ୍ଧତଥ୍ୟ ଦେଖାଉଛି ଯାହା କି ବାସ୍ତବରେ ଭିନ୍ନ୍ । ସାମାଜିକ ଗଣମାଧ୍ୟ୍ୟମ ଉପରେ ଅଙ୍କୁଶ ଲଗାୟିବା ଦରକାର । ସଂସଦ ଏହା ଉୁପରେ ବିଚାର କରିବା ଆବଶ୍ୟକ ବୋଲି ସେ କହିଛନ୍ତି । ଆହୁରି କହିଛନ୍ତି ଯେ ଆମେ କୌଣସି ଲୋକଙ୍କ ରାୟ ଅନୁସାରେ ମାମଲାର ଶୁଣାଣୀ କରୁନାହୁଁ । ଯାହା କରୁ ଭାରତୀୟ ଆଇନ ଅନୁଯାୟୀ କରୁ । କିଛି ରାୟ ଲୋକ ମାନଙ୍କ ବିରୋଧରେ ଦେବାକୁ ପଡିଥାଏ । ଭରାତୀୟ ଦଣ୍ଡ ସଂହିତା ଆଧାରରେ ପ୍ରତ୍ୟକ ମାମଲାର ଶୁଣାଣୀ କରିବାକୁ ପଡିଥାଏ । କୌଣସି ରାୟକୁ ନେଇ ଜଷ୍ଟିସ୍ ଙ୍କ ଉପରେ ଆକ୍ରମଣ କରିବା ଦୁର୍ଭାଗ୍ୟଜନକ । ନ୍ୟାୟପାଳିକାର ନିଷ୍ପତ୍ତି ଉପରେ ସାଧାରଣ ଲୋକଙ୍କ ମନ୍ବବ୍ୟର ପ୍ରଭାବ ନପଡିବା ଆବଶ୍ୟକ ।
ପ୍ରଫେଟ୍ ମହମ୍ମଦଙ୍କ ଉପରେ ଟିପ୍ପଣୀକୁ ନେଇ ନୁପୁର ଶର୍ମା ଙ୍କ ଶୁଣାଣୀ ସମୟରେ ସୁପ୍ରିମକୋର୍ଟ ଭର୍ସନା କରିଥିଲେ । ଅଲଗା ଅଲଗା ରାଜ୍ୟରେ ରୁଜୁ ମାମଲାକୁ ଦିଲ୍ଲୀ ସ୍ଥାନାନ୍ତର କରିବାକୁ ସୁପ୍ରିମକୋର୍ଟରେ ନୁପୁର ଶର୍ମା ଆବେଦନ କରିଥିଲେ । କୋର୍ଟ ତାଙ୍କୁ ଭର୍ସନା କରିବା ସହ ଗଣମାଧ୍ୟ୍ୟମ ମାଧ୍ୟ୍ୟମରେ ନିଜର ଆପତ୍ତିଜନକ ଟିପ୍ପଣୀ ପାଇଁ ସମସ୍ତ ଦେଶବାସୀ ଙ୍କୁ କ୍ଷମା ମାଗ ବୋଲି କହିଥିଲେ । କେବେଳ ନୁପୁର ଙ୍କ ପାଇଁ ଦେଶରେ ହିଂସା ଏବଂ ହତ୍ୟା ଘଟଣା ଘଟୁଛି । ସୁପ୍ରିମକୋର୍ଟର ଜଷ୍ଟିସ୍ ସୁର୍ଯ୍ୟକାନ୍ତ ଏବଂ ଜଷ୍ଟିସ୍ ଜେବି ପାରିଦିୱାଲା ଖଣ୍ଡପୀଠ ଏହି ମାମଲା ଶୁଶାଣୀ କରିଥିଲେ ।
ଓଟିଏମ୍ ର ଅନ୍ତିମ ସଂସ୍କାର!
Naxatra News, a NK Media Venture is the first 24x7 Odia Current affairs and News channel of Odisha. Set up in 2009 and headquartered at Bhubaneswar, it believes in its motto "POWER OF TRUTH". Known for raising social issues through its hard hitting stories and shows, Naxatra News is Odisha's only Unbiased News Channel which is driven towards the welfare of the people.
